ועדת הכספים, כנסת 19, פרוטוקול מספר 140, 2013-07-17 23:00

ניסן סלומינסקי: אנחנו מצביעים על הרביזיות.

שגית אפיק: אנחנו ברביזיות להעלאת שיעור מס החברות.

שגית אפיק: הרביזיה הראשונה היא ביחס להסתייגות לחזרה ל-25 אחוזים.

שגית אפיק: לבטל את ההעלאה של 25 אחוזים.

ניסן סלומינסקי: מי בעד הרביזיה?

ניסן סלומינסקי: ה צ ב ע ה בעד – 6 נגד – 9 הרביזיה לא התקבלה.

משה גפני: רגע.

משה גפני: כמה מצביעים?

משה גפני: הצביעו חמישה.

משה גפני: עפר הצביע.

עפר שלח: אני לא הצבעתי.

עיסאווי פריג': עפר, הרמת את היד.

אחמד טיבי: תבטל הכול.

ראובן ריבלין: האמת היא שעפר אמר לי שהוא לא מסכים.

ראובן ריבלין: הוא אמר לי לא, ואתם חשבתם שהוא הצביע.

טמיר כהן: לא ספרנו אותו מראש.

אחמד טיבי: רוצים לראות את הסרט, האם התנהלה אותה שיטת הצבעה בעבר.

ניסן סלומינסקי: הרביזיה לא התקבלה.

שגית אפיק: רביזיה על הסתייגות של הקבוצה, במקום הפניה לסעיפים.

שגית אפיק: העלאת מס החברות יחול עד 2015, הוראת שעה.

ניסן סלומינסקי: מי בעד קבלת הרביזיה?

ניסן סלומינסקי: ה צ ב ע ה בעד – 6 נגד – 9 הרביזיה לא התקבלה.

שגית אפיק: העלאת מס החברות תהיה רק לגבי חברה עם הכנסה מעל ארבעה מיליון שקלים בשנה.

ניסן סלומינסקי: מי בעד קבלת הרביזיה?

ניסן סלומינסקי: ה צ ב ע ה בעד – 6 נגד - 9 הרביזיה לא התקבלה.

שגית אפיק: לגבי חברה עד הכנסה חייבת של מיליון ומאתיים – 25 אחוזים מס חברות, מעל הסכום הזה, שלושים אחוזים מס חברות.

ניסן סלומינסקי: מי בעד קבלת הרביזיה?

ניסן סלומינסקי: ה צ ב ע ה בעד – 6 נגד - 9 הרביזיה לא התקבלה.

ניסן סלומינסקי: עליזה, את יכולה עכשיו להצביע כי עפר יצא.

שגית אפיק: רביזיה על הסתייגות של בל"ד, מעל 20 – 31 אחוזים.

ניסן סלומינסקי: מי בעד קבלת הרביזיה?

ניסן סלומינסקי: ה צ ב ע ה בעד – 6 נגד - 9 הרביזיה לא התקבלה.

שגית אפיק: קבוצת חד"ש מציעה להעלות את מס החברות ל-29 אחוזים.

ניסן סלומינסקי: מי בעד קבלת הרביזיה?

ניסן סלומינסקי: ה צ ב ע ה בעד – 6 נגד - 9 הרביזיה לא התקבלה.

שגית אפיק: לגבי חברות שהכנסתן שלושה מיליארד בשנה וההכנסה היא ממשאבי טבע, מס החברות יהיה 35 אחוזים.

ניסן סלומינסקי: מי בעד קבלת הרביזיה?

ניסן סלומינסקי: הצבעה הרביזיה לא התקבלה.

שגית אפיק: העלאת מס החברות תתחיל מ-1 בינואר 2016, במקום 2014.

ניסן סלומינסקי: מי בעד קבלת הרביזיה?

ניסן סלומינסקי: הצבעה הרביזיה לא התקבלה.

שגית אפיק: ביצוע ההטבה רק מ-2015.

ניסן סלומינסקי: מי בעד קבלת הרביזיה?

ניסן סלומינסקי: הצבעה הרביזיה לא התקבלה.

שגית אפיק: אתה יכול להצביע על סעיפים 40(2), (18), (38), (46), בסעיף 24(ב) פסקאות (7), (10) ופסקה (11) לגבי סעיף 126, העלאת שיעור מס החברות כהצעת הוועדה.

ניסן סלומינסקי: מי בעד?

ניסן סלומינסקי: ה צ ב ע ה בעד – 9 נגד - 6 הסעיפים התקבלו כהצעת הוועדה.

יעקב ליצמן: אפשר לעשות רביזיה על זה?

שגית אפיק: לא.

שגית אפיק: אי אפשר.

שגית אפיק: יש לכם רביזיה על החלטת הפיצול לכרוך הטבות במס באישור תשלום ארנונה.

שגית אפיק: מסירים אותה?

יצחק כהן: נסיר אותה.

שגית אפיק: הם הסירו את הרביזיה בנושא הפיצול.

שגית אפיק: זה יעלה למליאה ויפוצל.